אני ריקי פרץ, אומנית איפור מוכרת באזור חיפה, שמתמחה באיפור כלות וערב. הלקוחות שלי כבר התחילו לקרוא לי המפסלת, בזכות השינויים הדרמטיים שאני מצליחה לחולל. הכול באמצעות מוצרי איפור של המותגים המובילים בעולם, שבשבילי הם כמו צבעים ומכחולים. בסופו של דבר, גם איפור הוא יצירת אומנות – וזה המוטו שלי מאז ומעולם.
האיפור בא לשרת אותך ולהוציא אותך הכי יפה שאפשר. בגלל זה המחשבות, הרצונות והפנטזיות שלך הן הדבר החשוב ביותר. תרגישי חופשי להשמיע את דעתך, לכאן או לכאן, ולנהל איתי דו-שיח כן ואמיתי על הלוק שמתאים לך. והאמת? עם הזמן כבר למדתי להבין את לקוחותיי גם בלי שבכלל יצטרכו לדבר. יחד עם האינטואיציה, הטאץ' האומנותי והיד המקצועית שלי, נעשה קסמים. העיקר שתתאהבי בתוצאה הסופית.
עולם האיפור לא נח לרגע, וגם אני לא. כל הזמן יש מוצרים חדשים, ושיטות העבודה מתחלפות ומשתדרגות. וכמו כל אומן שרוצה להביא את עצמו לשיא, אני מסתכלת רק קדימה. בודקת נון-סטופ מה הטרנדים והחידושים ומה יכול להביא לתוצאות מושלמות אפילו יותר. אם זה יעזור לי לשפר את האומנות שלי, זה מגיע אליי לסטודיו.
רוצה להיות המוזה שלי? דברי איתי ונקבע פגישת היכרות: 053-6113148.